62018CO0439_INF
Διάταξη του Δικαστηρίου (έβδομο τμήμα) της 15ης Οκτωβρίου 2019 –AEAT (Υπολογισμός της αρχαιότητας για εργαζόμενους με καθεστώς κάθετης κυκλικής μερικής απασχόλησης)
(Συνεκδικασθείσες υποθέσεις C‑439/18 και C‑472/18) (
1
)
«Προδικαστική παραπομπή – Κοινωνική πολιτική – Οδηγία 97/81/ΕΚ – Συμφωνία-πλαίσιο για την εργασία μερικής απασχόλησης – Ρήτρα 4 – Εργαζόμενοι άνδρες και γυναίκες – Αρχή των ίσων ευκαιριών και της ίσης μεταχείρισης ανδρών και γυναικών στην απασχόληση και την εργασία –Οδηγία 2006/54/ΕΚ – Άρθρο 14, παράγραφος 1 – Εργαζόμενος με καθεστώς κάθετης κυκλικής μερικής απασχόλησης – Αναγνώριση της αρχαιότητας – Τρόπος υπολογισμού των επιδομάτων αρχαιότητας τριετίας – Μη προσμέτρηση των μη δεδουλευμένων περιόδων»
1.
Δίκαιο της Ένωσης – Αρχές – Θεμελιώδη δικαιώματα – Κοινωνικά δικαιώματα – Συνθήκες απασχολήσεως – Απαγόρευση διάκρισης εργαζομένων με μερική απασχόληση – Περιεχόμενο
(Οδηγία 97/81 του Συμβουλίου, παράρτημα, ρήτρα 4)
(βλ. σκέψη 30)
2.
Κοινωνική πολιτική – Συμφωνία-πλαίσιο για την εργασία μερικής απασχόλησης που συνήφθη από την UNICE, το CEEP και την CES – Οδηγία 97/81 – Συνθήκες απασχολήσεως – Έννοια – Επίδομα αρχαιότητας – Εμπίπτει
(Οδηγία 97/81 του Συμβουλίου, παράρτημα, ρήτρα 4)
(βλ. σκέψη 31)
3.
Κοινωνική πολιτική – Συμφωνία-πλαίσιο για την εργασία μερικής απασχόλησης που συνήφθη από την UNICE, το CEEP και την CES – Οδηγία 97/81 – Αντικειμενικοί λόγοι που δικαιολογούν διαφορετική μεταχείριση – Έννοια – Κριτήρια που πρέπει να λαμβάνονται υπόψη
(Οδηγία 97/81 του Συμβουλίου, παράρτημα, ρήτρα 4, σημείο 1)
(βλ. σκέψεις 46, 47)
4.
Κοινωνική πολιτική – Συμφωνία-πλαίσιο για την εργασία μερικής απασχόλησης που συνήφθη από την UNICE, το CEEP και την CES – Οδηγία 97/81 – Απαγόρευση διάκρισης εργαζομένων με μερική απασχόληση – Άνδρες και γυναίκες εργαζόμενοι – Πρόσβαση σε απασχόληση και όροι εργασίας – Ίση μεταχείριση – Οδηγία 2006/54 – Εθνική ρύθμιση αποκλείουσα μόνον για τους εργαζομένους με καθεστώς κάθετης κυκλικής μερικής απασχόλησης την προσμέτρηση των μη δεδουλευμένων περιόδων από τον υπολογισμό της αρχαιότητας που απαιτείται για τη λήψη επιδομάτων αρχαιότητας τριετίας – Δεν επιτρέπεται
(Οδηγία 2006/54 του Ευρωπαϊκού Κοινοβουλίου και του Συμβουλίου, άρθρο 14 § 1· οδηγία 97/81 του Συμβουλίου, παράρτημα, ρήτρα 4, σημεία 1 και 2)
(βλ. σκέψεις 38, 42, 43, 48-51, 58, 59, 61-63 και διατακτ.)
Διατακτικό
Το Δικαστήριο διατάσσει:
Κανονιστική ρύθμιση και επιχειρηματική πρακτική, όπως οι επίμαχες στις κύριες δίκες, σύμφωνα με τις οποίες, όσον αφορά τους εργαζόμενους με καθεστώς κάθετης κυκλικής μερικής απασχόλησης, λαμβάνονται υπόψη, για τον υπολογισμό της αρχαιότητας που απαιτείται για τη λήψη επιδομάτων αρχαιότητας τριετίας ως συμπληρωματικών αποδοχών, μόνον οι πράγματι δεδουλευμένοι περίοδοι εργασίας, αποκλειομένων επομένως των μη δεδουλευμένων περιόδων, ενώ η εν λόγω ρύθμιση και η πρακτική αυτή δεν εφαρμόζονται στους εργαζομένους πλήρους απασχόλησης, προσκρούουν στη ρήτρα 4, σημεία 1 και 2, της συμφωνίας-πλαισίου για την εργασία μερικής απασχόλησης, συναφθείσας στις 6 Ιουνίου 1997, η οποία προσαρτάται στην οδηγία 97/81/ΕΚ του Συμβουλίου, της 15ης Δεκεμβρίου 1997, σχετικά με τη συμφωνία-πλαίσιο για την εργασία μερικής απασχόλησης που συνήφθη από την UNICE, το CEEP και την CES, καθώς και στο άρθρο 14, παράγραφος 1, της οδηγίας 2006/54/ΕΚ του Ευρωπαϊκού Κοινοβουλίου και του Συμβουλίου, της 5ης Ιουλίου 2006, για την εφαρμογή της αρχής των ίσων ευκαιριών και της ίσης μεταχείρισης ανδρών και γυναικών σε θέματα εργασίας και απασχόλησης.
(
1
)	EE C 373 της 15.10.2018.